 Emkhatsini wa-4 na-5 wemaviki, ingcondvo iyachubeka ikhula masinyane futsi iyehlukaniseka iba tigaba let-5 letehlukile.Bukhulu benhloko benta lokungenai 13 webukhulu sebubonkhe be-embriyo.Kuvela tinhlangotsi tebucopho, letikhula kancane kancane tize tibe tincenye tengcondvo letinkhulu kunato tonkhe.Imisebenti legcina iphetfwe tinhlangotsi tebucopho ifaka ekhatsi kucabanga, kufundza, kukhumbula, kukhuluma, kubona, kuva, kunyakata ngekutifunela, kanye nekusombulula tinkinga.Eluhlelweni lwekuphefumula, kukhona sicu semphimbo lesikhulu sasekudla nesasesincele futsi sitawugcina sihlanganise chochocho kumbe bhongwane, nemaphaphu.Buka liphaphu lelikhulukati leligcwele sisu eceleni kwenhlitiyo leshayako.Tinso tesiphelane tivela emavikini la-5.Sikhwama semtfubi welicandza sicuketse tinhlayiya letisetincane tetitfo tekutala letibitwa ngekutsi tinhlayiya letiyimbewana. Emavikini la-5 letinhlayiya letiyimbewana tiyatfutsa tiye etitfweni tekutala letiseceleni kwetinso.Futsi emavikini la-5, i-embriyo imila tigadlana tetandla, kutsi ikhathilegi yona icale kwakheka emavikini la-5 12.Lapha sibona sigadlana sesandla sesincele kanye nesihlakala emavikini la-5 nemalanga la-6.Emavikini la-6 tinhlangotsi tebucopho tikhula masinyane kakhulu ngendlela lengalingani naletinye tigaba tengcondvo.I-embriyo icalisa kunyakata lokutentakalela ngekwako kanye nalokubangelwa yintfo letsite. Lokunyakata loku kufanele kube khona kuze kutewukhutsata kukhula kwemiva nemsipha lokwetayelekile.Kutsintfwa kancane ngasemlonyeni kubangela i-embriyo kutsi ibalekise inhloko yayo iyiyise emuva.Indlebe yangaphandle icalisa kubonakala kutsi yindlebe.Emavikini la-6, kwakheka tinhlayiya tengati esibindzini lapho sekukhona emasotja engati lamhlophe. Loluhlobo lolu lwenhlayiya lemhlophe luyincenye lebalulekile yeluhlelo lolwakhekako lwekutivikela kwemtimba etifeni.Idayaframu, lekungumsipha lobalulekile losebenta ngalesikhatsi umuntfu aphefumula, wakhekha ikakhulukati emavikini la-6.Incenye yelitfumbu nyalo seyihlomeke kwesikhashana enkhabeni. Lenchubo lena leyetayelekile, lebitwa ngekutsi kuvuleka kwesisu, ivulela letinye titfo letakhekako indzawo esiswini.Emavukini la-6 tigadlana tetandla ticalisa kwenta shengatsi tiyendlaleka kancane.Umsinga wekusebenta kwengcondvo usuke sewubonakele kutsi ukhona le emuva emavikini la-6 nemalanga la-2.Kuvela tingono ngala nangala emtimbeni longenhla masinyane ngembikwekutsi tifike endzaweni letitawugcina tikuyo ngaphambili esifubeni.Emavikini la-6 12, tingcoza setiyabonakala, iminwe seyicalisa kwehlukana, futsi netandla setibonakala tinyakata.Kwakheka kwematsambo,lokubitwa ngekutsi kucina kwenyama ibe litsambo, kuyacalisa ngekhatsi kweklavikhili, kumbe litsambo lentsamo, kanye nematsambo emhlatsi wangenhla newangentasi.Intfwabi isuke seyibonakele kuba khona emavikini la-7.Kunyakata kwemilente nyalo sekuyabonakala, kanye nekwetfuka nakukhona lokwetfusako.Inhlitiyo lemagumbimane cishe seyiphelele. Nawulinganisa, nyalo inhlitiyo ishaya tikhatsi leti-167 ngeliminithi.Kusebenta ngagezi kwenhlitiyo lokubonakele emavikini la-7 12 kuveta lizinga lemsinga lelifana nasemntfwini lomdzala.Ebantfwini labasikati, sibeletfo sibonakala emavikini la-7.Emavikini la-7 12, irethina yeliso lenembala seyibonakala malula futsi emajwabu emehlo asacalisa kukhula masinyane.Iminwe seyehlukene kantsi tintwane tona tihlangene lapho tigcina khona kuphela.Tandla nyalo setiyakhona kusondzela ndzawonye, kanjalo netinyawo.Emalunga asemadvolweni nawo asakhona.Emavikini la-8 ingcondvo seyakheke kakhulu imphela futsi isindza cishe ihhafu yesisindvo semtimba we-embriyo sesiphelele.Kukhula kwenteka ngelizinga lelisetulu ngendlela lemangalisako.Emavikini la-8, 75 wema-embriyo abonakala sandla sekudla kungiso lesinemandla kakhulu. Lamanye ema-embriyo hhafu yawo inemandla kakhulu esandleni sesincele,kutsi lelenye ihhafu tandla totimbili tilingane ngemandla. Lobu bufakazi bekucala bekutsi umuntfu utawusebentisa siphi sandla.Tincwadzi tekufundzisa ngetemphilo yebantfwana tichaza likhono lekukwati kugucuka kutsi kwenteka ku-10 kuye ku-20 wemaviki umntfwana atelwe. Nobe kunjalo, lelikhono lelibabatekako,lekukwati kunyakata libonakala umnftwana angakatalwa asesekulendzawo lapho kungekho emandla emhlaba ladvonselana phansi esikhwameni se-amniyoni lesigcwele emantana. Kweswelakala kuphela kwemandla ladzingakalako lenta umuntfu akwati kwehlula emandla emhlaba ladvonselana phansi langaphandle kwesibeletfo lokuvimbela bantfwana labasandza kutalwa kutsi bakwati kugucuka.I-embriyo iya ngekuya ikhutsala kunyakata ngalesikhatsi lesi.Kunyakata kungahle kutsatse Sikhatsi kumbe kwenteke masinyane, kube kanye kumbe kanyenti, kutentakalele kumbe kubangelwe ngulokutsite.Kugucula inhloko, kwelula intsamo, kanye nekutsintsa buso ngesandla sekuvame kakhudlwana kwenteka.Kuyitsintsa i-embriyo kubangela kutsi ififiyele, kunyakata kwemihlatsi, kunkhonkhoshela ngetandla, nekweleka kwetintwane.Emkhatsini wemaviki la-7 na-8, lujwabu lwemehlo lolungenhla nalolungentasi luyakhula masinyane luvale emehlo futsi lucishe lunamatselane ngci.Ngisho naloku kungekho umoya esibeletfweni, i-embriyo ibonakalisa kunyakata lokufana nekuphefumula emavikini la-8.Ngalesikhatsi lesi, tinso tikhipha umchamo lophumela emantaneni e-amniyo.Kuma-embriyo lamadvuna, emasendze lakhekako acalisa kukhicita kanye nekukhipha ithestosteroni.Ematsambo, emalunga, imisipha, imiva, kanye nemitsambo yengati kwetitfo temtimba kufana kakhulu nekwemuntfu lomdzala.Emavikini la-8 i-ephidemisi, kumbe sikhumba sangaphandle, siba yinyamana letsambile letincwencwe letinyenti, lengasabonakalisi ngale.Tinkhophe tiyakhula njengaloku kucalisa kuvela boya lobukake umlomo.Emaviki lasiphohlongo aluphawu Lwekuphela kwesikhatsi se-embriyo.Ngalesikhatsi lesi, i-embriyo yemuntfu seyikhule kusuka ekubeni yinhlayiya yinye yaba nguletinhlayiya cishe letisigidzi lesisigidzi letakha ngetulu kwa-4,000 wetakhiwo temtimba letingafani.Nyalo i-embriyo inetakhiwo letingetulu kwa-90 taleto letitfolakala ebantfwini labadzala. 